OKRESNÁ PROKURATÚRA PREŠOV 
Masarykova 16, 080 97 Prešov	

Číslo: 3 Pv 225/15/7707-18	Prešov 20.01.2017 
EEČ: 2-58-73-2017
U Z N E S E N I E
Trestná vec:	obv. XXXXX
Trestný čin:	prečin: ublíženie na zdraví podľa § 156 odsek 1 Trestného zákona
prečin: výtržníctvo podľa § 364 odsek 1 písmeno a Trestného zákona
Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie
ktorý je trestne stíhaný pre trestný čin:
-	prečin: ublíženie na zdraví podľa § 156 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
-	prečin: výtržníctvo podľa § 364 odsek 1 písmeno a Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.9.2015, spisová značka 3 Pv 225/15/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 2014 v čase okolo 20.00 h v Lipanoch, okr. Sabinov, na parkovisku pred
pódiom v centre mesta na ul. Námestie sv. Martina, fyzicky napadol
poškodeného XXXXX a to tak, že bez slov a bez
predchádzajúceho vzájomného konfliktu pristúpil k poškodenému Miroslavovi
Semančíkovi a tohto najmenej dvakrát udrel päsťou a otvorenou dlaňou do
ľavej časti hlavy a do oblasti tváre, čím takto poškodenému Miroslavovi
Semančíkovi spôsobil zranenia a to zlomeninu nosovej priehradky bez
posunu úlomkov, pomliaždenie a krvnú podliatinu pod ľavou očnicou
a roztrhnutie bubienka ľavého ucha, ktoré zranenia si vyžiadali lekárske
ošetrenie s dobou liečenia spojenou s práceneschopnosťou v trvaní 18 až
20 dní.  
Uznesením prokurátora Okresnej prokuratúry XXXXX zo dňa 24.9.2015, spisová značka 3 Pv 225/15/7707, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
	Uznesením Okresnej prokuratúry XXXXX sp. zn. 3 Pv 225/15/7707 zo dňa 24. 09. 2015, bolo podľa § 216 ods. 1 Trestného poriadku  rozhodnuté o podmienečnom zastavení trestného stíhania obvineného XXXXX pre spáchanie prečinu ublíženia na zdraví podľa § 156 ods. 1 Trestného zákona a podľa § 364 ods. 1 písm. a) Trestného zákona a bola mu určená skúšobná doba v trvaní1 (jedného) roka. 

	Rozhodnutie nadobudlo právoplatnosť 10. 10. 2015 a skúšobná doba trvala do  dňa  10. 10. 2016.

	Po uplynutí skúšobnej doby boli zabezpečené správy z Mestského úradu XXXXX, Obvodného oddelenia PZ XXXXX, lustrácia priestupkov a  odpis z registra trestov, z ktorých vyplýva, že obvinený sa v priebehu skúšobnej doby správal riadne, nedopúšťal sa protiprávnych konaní a v mieste bydliska je hodnotený pozitívne. Nespáchal žiadny ďalší trestný čin a ani priestupok.

	Podľa § 217 ods. 1 veta prvá Trestného poriadku, ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Podľa § 217 ods. 4 Trestného poriadku právoplatnosťou uznesenia o tom, že sa osvedčil alebo uplynutím lehoty podľa ods. 2 nastávajú účinky zastavenia trestného stíhania podľa  § 9 ods. 1 písm. e) Trestného poriadku.

	Vzhľadom na to, že obvinený viedol počas skúšobnej doby riadny život, bolo potrebné rozhodnúť tak, ako je to uvedené vo výrokovej časti uznesenia.  
Poučenie:
Proti tomuto uzneseniu môžu podať sťažnosť obvinený a poškodený a to do 	troch dní odo dňa oznámenia uznesenia na tunajšiu prokuratúru. 
Sťažnosť má odkladný účinok. 	

JUDr. Štefan Ščerbák
prokurátor